Խուան Վալերա

Խուան Վալերա (, ), իսպանացի գրող, պետական գործիչ, ակադեմիկոս։ Կրթությամբ՝ իրավաբան։

Գործունեություն 
1846 թվականից անցել է դիվանագիտական ծառայության։ Իսպանական հեղափոխության (1868-1874) ժամանակ եղել է սահմանադրական միապետության կողմնակից։ Բազմիցս ընտրվել է կորտեսների դեպուտատ՝ լիբերալների կողմից։ Հանդես է եկել ռոմանտիկական բանաստեղծություններով, ապա՝ որպես քննադատ, տեսաբան։ Նրա «Նշումներ վեպեր գրելու նոր արվեստի մասին» (1887) գործը ուղղված է արվեստում նատուրալիզմի և միտումնավորության դեմ։ Գրել է էտյուդներ Գյոթեի, Միգել դե Սերվանտեսի մասին, փիլիսոփայական վեպեր՝ «Պեպիտա Խիմենես» (1874, հայերեն հրատարակություն՝ 1967), «Դոնյա Լուս» (1879), «Կոմանդոր Մենդոսան» (1877), «Դոկտոր Ֆաուստինոյի պատրանքները» (1875) և «Խուանիտա երկարը» (1895) վեպերը։

Խուան Վալերան հայերեն 
 Պեպիտա Խիմենես (վիպակ), Ե., «Հայաստան», 1967, 203 էջ։ Ռուսերենից թարգմ.՝ Ա. Հարությունյան։

Ծանոթագրություններ 

Իսպանացի գրողներ
Դիվանագետներ այբբենական կարգով
Պետական գործիչներ
Իսպանացի լրագրողներ
Իսպանացի դիվանագետներ
Ակադեմիկոսներ
Իսպանացի բանաստեղծներ
Իսպանիայի քաղաքական գործիչներ
Իսպանացի իրավաբաններ
Պատվո լեգեոնի շքանշանի սպաներ
Իսպանալեզու գրողներ
Իսպանացի թարգմանիչներ